User:M. A. Halim/আমার কিছু নিবন্ধ/একটি বিশ্ব রেকর্ড

একটি বিশ্ব রেকর্ড সৃষ্টিতে নাগরিক ফোরাম ও যুব নাগরিক ফোরামের সক্রিয় অবদান
দেশের হাজার হাজার প্রাথমিক, মাধ্যমিক, মাদ্রাসা ও কারিগরি শিার মান বৃদ্ধি করা, ছাত্রছাত্রীদের পঠনপাঠনের দায়-দায়িত্ব নেওয়ার বিষয়টি কেউ তেমন শোনার মতো করে উচ্চারণ করছে না। আমাদের দেশে বিগত বছরগুলোতে পরীক্ষা পদ্ধতি নিয়ে পরীক্ষা-নিরীক্ষা কম হয়নি। ৩/৪ বছর পর পরই পাবলিক পরীক্ষার প্রশ্ন পদ্ধতি, নম্বর পদ্ধতি পরিবর্তন করা হয়েছে। কখনো পরীক্ষায় নকল প্রবণতা রোধ করা, কখনো বা বাজারের গাইড বই এবং কোচিং বাণিজ্য বন্ধ করার কথা বলা হয়েছে। এই সমস্যাগুলো আমাদের স্কুল-মাদ্রাসা, কলেজ এবং বিশ্ববিদ্যালয়ে ভর্তি পরীক্ষাতেও নানা ডালপালা মেলে শক্তভাবে বিরাজ করছে_ একথা আমরা কেউ অস্বীকার করছি না। সে কারণেই নানা পরীক্ষা-নিরীক্ষার উদ্যোগ নেওয়া হয়েছে বলা হচ্ছে। কিন্তু কেউ কি বুকে হাত দিয়ে বলতে পারবেন যে যেসব উদ্যোগ নেওয়া হয়েছে এর ফলে বাজারের গাইড বই ও কোচিং নির্ভরতা ছাত্রছাত্রীদের আদৌ কমেছে? সবচাইতে বড়ো প্রশ্ন ছাত্রছাত্রীদের লেখাপড়ার মানের কি তেমন উল্লেখ করার মতো কোনো পরিবর্তন সাধিত হয়েছে? যদিও জিপিএ ৫ পাওয়া ছাত্রছাত্রীর সংখ্যা বেড়েছে, পাসের হার বেড়েছে। কিন্তু ছাত্রছাত্রীরা বইমুখী হয়েছে, শুদ্ধভাবে লেখা, বলা বা যে কোনো প্রশ্নের উত্তর নিজের মতো করে দেওয়ার মতা বেড়েছে_ এমন ধারণা কি আদৌ সৃষ্টি হয়েছে? এসএসসি, এইচএসসি বা সমমানের মাদ্রাসা থেকে যেসব ছাত্রছাত্রী বিশ্ববিদ্যালয়ে ভর্তি পরীক্ষা দিচ্ছে, ভর্তি হচ্ছে তাদেরকে গভীরভাবে পর্যবেণ করে কখনো মনে হচ্ছে না যে আমাদের পরীক্ষা পদ্ধতিতে, কিংবা পাঠ্যপুস্তকে এতোসব পরিবর্তন সাধনের পরও মানের দিক থেকে তেমন কোনো পরিবর্তন শিক্ষাক্ষেত্রে ঘটেছে_ এমনটি মনে করার আদৌ কোনো বাস্তব প্রমাণ হাতের কাছে পাওয়া যাচ্ছে না। অনেক নামীদামি স্কুল ও কলেজ থেকে কৃতিত্বের অধিকারী ছাত্রছাত্রীদের লেখাপড়ার মান, বিশ্লেষণাত্মক দতার স্তর দেখে কোনোভাবেই বলা যাচ্ছে না যে শুধুমাত্র পরীা পদ্ধতি, বইপুস্তকে পরিবর্তন এবং নামীদামি স্কুল-কলেজে ছেলেমেয়েদের পড়ানো, কিংবা প্রাইভেট ও কোচিংয়ের সুযোগ সুবিধা বৃদ্ধি করে ছাত্রছাত্রীদের খুব একটা মেধাবী করা যাচ্ছে? দেশব্যাপী অসংখ্য স্কুল, মাদ্রাসা ও কলেজ গড়ে ওঠার পরও নীতি নির্ধারকগণ প্রতিষ্ঠানের অবকাঠামোগত মান, শিকদের পাঠদান পদ্ধতি ইত্যাদিকে বাদ দিয়ে যুগের পর যুগ ধরে কেবল পরীা পদ্ধতি ও পাঠ্যপুস্তকে বারবার পরিবর্তন আনার কথাই চিন্তা ও বাস্তবায়ন করা হচ্ছে। শিক্ষা প্রতিষ্ঠানও ছাত্র সংখ্যার বৃদ্ধি ছাড়া মানের কোনো পরিবর্তনই ঘটেনি দেশের প্রাথমিক, মাধ্যমিক, মাদ্রাসা, কলেজ, বিশ্ববিদ্যালয় (স্বায়ত্তশাসিত ও বেসরকারি) সহ সকল স্তরের শিক্ষা ব্যবস্থায়। এটি নিশ্চিত করে বলা যায়। আমাদের দেশে যে সব প্রাথমিক বা মাধ্যমিক বিদ্যালয় রয়েছে তার সব কটিতে সমস্যার অন্ত নেই। সরকারি প্রাথমিক বিদ্যালয়ে ছাত্র অনুপাতে শিক নেই। ফলে শিকগণ ছাত্রছাত্রীদের লেখাপড়ার প্রতি যথাযথ মনোযোগ দিতে পারেন না। শিকদের মানও আশানুরূপ নয়। বেসরকারি প্রাথমিক শিাও নানা ধরনের হয়ে আছে। কেজি স্কুলগুলোতে ছাত্র বেতন বেশি, এগুলো মালিক নির্ভর। বেশির ভাগ মালিকই বাণিজ্যিক স্বার্থে বিদ্যালয়গুলো গড়ে তোলেন, সেভাবেই পরিচালনা করে থাকেন। গ্রামাঞ্চলে যেসব বেসরকারি বিদ্যালয় প্রতিষ্ঠা করা হয়ে থাকে সেগুলোতে অবকাঠামোগত সুযোগ সুবিধা নেই, প্রশিক্ষণপ্রাপ্ত, দক্ষ অভিজ্ঞ শিকও তেমন নেই, শিকক্ষদের বেতনও তেমন সম্মানজনক নয়। নানা কারণেই ছাত্রছাত্রীদের বেশির ভাগই অত্যন্ত দুর্বল ভিত্তি নিয়ে প্রাথমিক বিদ্যালয়ের গণ্ডি অতিক্রম করে আসে। শহরের হাতেগোনা কিছু স্কুল ছাড়া বেশির ভাগ ছাত্রছাত্রীর প্রাথমিক বিদ্যালয়ের শিক্ষা মোটেও সন্তোষজনক নয়। অংক, বাংলা, ইংরেজিসহ কোনো বিষয় জ্ঞানই তাদের নির্ভর করার মতো নয়। এই দুর্বলতা পরবর্তী শিক্ষা জীবনে কাটিয়ে ওঠা বেশির ভাগ ছাত্রছাত্রীর পক্ষে সম্ভব হয় না। ৬ষ্ঠ থেকে ১০ম শ্রেণী পর্যন্ত মাধ্যমিক বিদ্যালয়ে ছাত্রছাত্রীদের ভিত্তি তৈরি করার অবকাশ খুব একটা নেই। তাছাড়া দেশের বেশির ভাগ মাধ্যমিক বিদ্যালয়ই বেসরকারি, এগুলো আর্থিক, শিক্ষক, ব্যবস্থাপনাসহ নানা সমস্যায় জর্জরিত থাকে। কোনো স্কুলে কাসরুম আছে তো দ শিক নেই, আবার ভালো শিক আছেন তো কাসরুম নেই, ছাত্র শিক অনুপাত মানা হচ্ছে না, তাই শিক্ষকগণ ছাত্রছাত্রীদের প্রতি যথাযথ মনোযোগ দিতে পারেন না, মারাত্মক সমস্যা বিরাজ করছে ব্যবস্থাপনা নিয়েও, শিক্ষকদের মধ্যে ব্যাচ পড়ানোর মানসিকতাও বেড়ে গেছে। আসলে ছাত্রছাত্রীরা নিচের ক্লাস থেকে বিষয়ভিত্তিক জ্ঞানে বা দক্ষতা অর্জনে গড়ে উঠতে পারছে না, তাদেরকে পাঠ্যপুস্তকের বিষয়বস্তুর প্রতি আকৃষ্ট করে তোলা, সেভাবে প্রস্তুত করার জন্য যেসব নিয়ম শিক্ষাদর্শনে প্রতিষ্ঠিত রয়েছে সেগুলো মোটেও অনুসৃত হচ্ছে না। আমাদের বেশির ভাগ ছাত্রছাত্রীকেই মুখস্ত বিদ্যা নির্ভর হতে হচ্ছে, পাঠ্যপুস্তকে যা লেখা আছে হুবহু তাই পরীক্ষায় লিখতে পারার বাধ্যবাধকতায় রাখা হচ্ছে। নিচের কাস থেকেই ছাত্রছাত্রীদের স্বাধীনভাবে চিন্তা করতে দেওয়া, লিখতে পারা, বলতে পারার কোনো ধারাতেই গড়ে তোলা হচ্ছে না। সেই মানের পর্যাপ্ত শিক্ষক আমাদের স্কুল ও মাদ্রাসাগুলোতে নিয়োগ দেওয়া হয় না। হাতেগোনা দুচারজন দ শিক এসব ক্ষেত্রে নিয়োগ পেলেও পরিবেশ, বেতনভাতা ও ইনসেনটিভের অভাবের কারণে তারাও কোনো অবদান রাখতে পারেন না। একথা স্বীকার করতেই হবে যে, নিচের কাস থেকে পঠনপাঠনে মারাত্মক ত্রুটির কারণে আমাদের বেশির ভাগ ছাত্রছাত্রীই নিজের ভাব বাংলাতেও খুব একটা প্রকাশ করতে বা লিখতে পারে না, ইংরেজি ও অংক ভীতি কতো ব্যাপক ও বিসতৃত তা সকলেরই অনুমেয়। এর জন্য দায়ী কে? ছাত্রছাত্রী? শিক? অভিভাবক? না, এককভাবে কেউই নয়। ছাত্রছাত্রীরা দায়ী হবে কেন? কোনো ভাবেই নয়। শিা ব্যবস্থাই তাদেরকে নিচের কাস থেকে গড়ে তুলছে না, ফলে তারা সেভাবে বিষয়ভিত্তিক প্রয়োজনীয় শিক্ষা নিয়ে উপরের শ্রেণীতে উঠতে পারছে না। অন্যদিকে শিক্ষকগণও এককভাবে এর জন্য দায়ী নন। যোগ্য, মেধাবী, দক্ষ শিকের অভাব রয়েছে একথা সত্য। সে রকম শিক্ষক এই পেশায় আসার মতো পরিবেশ ও সুযোগ সুবিধাতো থাকতে হবে। কিন্তু সেটি সম্পূর্ণরূপে অনুপস্থিত। তাছাড়া শিক্ষা ব্যবস্থার মধ্যে লেখাপড়া ও প্রশিণের অনুকূল পরিবেশ বা বাধ্যবাধকতা থাকলে কর্মরত শিক্ষকগণই সেভাবে পরিবর্তিত হতে পারেন, বা গড়ে উঠতে পারেন। কিন্তু সেই চিন্তাই নেই। দেশের স্কুল, মাদ্রাসা এবং কলেজসমূহের বেশির ভাগই চলছে গড্ডালিকায়, যেভাবে চলে এসেছে একইভাবে এখনো চলছে, ভবিষ্যৎ নিয়ে কোনো মহৎ পরিকল্পনা তাদের এখতিয়ারের বিষয় নয়_ এমনটিই ল্ক্ষ্য করা যাচ্ছে। দেশের বেশির ভাগ শিক্ষা প্রতিষ্ঠান এভাবেই চলছে। ছাত্রছাত্রীরাও গড়পরতা লেখাপড়া শিখছে। ছাত্রছাত্রী এবং অভিভাবকদের মূল ল্য থাকে যেভাবে হোক পাবলিক পরীক্ষায় উত্তীর্ণ হওয়া। গ্রামাঞ্চলের বেশির ভাগ ছাত্রছাত্রী, শিক ও অভিভাবকের চেষ্টা হচ্ছে যেভাবেই হোক এসএসসি পরীা থেকে মানসম্মান নিয়ে বের হয়ে আসা। শহরাঞ্চলের অভিভাবকদের একটি অংশ নিচের শ্রেণী থেকেই অতিরিক্ত কোচিং, ব্যাপক পড়িয়ে ছেলেমেয়েদের পাবলিক পরীক্ষায় ভালো ফলাফল করার জন্যে প্রস্তুত করান, এর জন্য তাদের প্রচুর বাড়তি পয়সা খরচ করতে হয়, নামীদামি স্কুল-কলেজের দ্বারস্থ হতে হয়। বলা চলে অভিভাবকরাই ছেলেমেয়েদের ভবিষ্যৎ নিয়ে দুশ্চিন্তায় থাকেন। এ ধরনের পরিস্থিতি বিরাজ করার কারণ হচ্ছে দেশের শিক্ষা প্রতিষ্ঠানগুলো মোটেও ছেলেমেয়েদের লেখাপড়ায় আস্থাশীল বা সৃজনশীল করার দায়িত্ব গ্রহণ করে না। যুগ যুগ ধরে শিক্ষা প্রতিষ্ঠান ও শিক্ষা ব্যবস্থার দায়বদ্ধতার মধ্যে এর উপস্থিতি ল্য করা যায়নি। আমাদের যতো মনোযোগ তা হচ্ছে পাবলিক পরীক্ষা কেন্দ্রিক। পাবলিক পরীক্ষায় প্রশ্নপত্র প্রণয়ন, নম্বর প্রদান ইত্যাদিতে যেসব রীতিনীতি নানা পরীক্ষা-নিরীক্ষার নামে প্রবর্তন করা হয়েছে তাতে ছাত্রছাত্রীদের সৃজনশীলতা যাচাই করার কোনো সুযোগ আছে বলে মনে হয় না। যে শিক্ষার মাধ্যমে নির্ধারিত যোগ্যতা তথা জ্ঞান ও দক্ষতা অর্জনসহ দৃষ্টিভঙ্গির ইতিবাচক পরিবর্তন হয় এবং যার সফল প্রয়োগের মাধ্যমে জীবন সার্থক ও অর্থবহ হয়ে ওঠে তা-ই মান সম্মত শিক্ষা। মানসম্মত শিা বলতে আমরা তেমন শিক্ষা ব্যবস্থাকে বুঝবো যেখানে সকল শিক্ষার্থীই একই ধরণের সুন্দর শিক্ষার সুযোগ লাভ করবে। প্রতিটি শিক্ষা প্রতিষ্ঠানে ছাত্র-শিক্ষকের অনুপাত পাঠ গ্রহণ ও পাঠদানের উপযোগী করে তোলার ব্যবস্থা হবে। এছাড়া বিশেষ করে শিক্ষা প্রতিষ্ঠানে শিার উপযোগী নিরাপদ পরিবেশ গড়ে তোলাটা মানসম্মত শিক্ষার জন্য জরুরী। শিক্ষাকে আনন্দদায়ক ও প্রাসঙ্গিক করে তোলাটাও মানসম্মত শিার একটা বড় শর্ত। পাঠপরিকল্পনা অনুযায়ী পাঠদানের ব্যবস্থা করাটা মানসম্মত শিক্ষার জন্য একটা খুবই গুরুত্বপূর্ণ বিষয়। শিা প্রতিষ্ঠানে পর্যাপ্ত চেয়ার, টেবিল, বেঞ্চসহ প্রয়োজনীয় শিক্ষা উপকরণ, শিক থাকবে, সকল শিক্ষার্থীর জন্য প্রয়োজনীয় বই-খাতা, পেন্সিল-কলমসহ আনুসঙ্গিক শিক্ষা উপকরণের ব্যবস্থা করা হবে, শিক্ষার্থীদের ঝরে পড়া রোধ করাটা মানসম্মত শিক্ষার জন্য খুবই জরুরী। শিক্ষা প্রতিষ্ঠানে ধর্ম-বর্ণ, ধনী-দরিদ্র নির্বিশেষে সকলের জন্য একই সুবিধার ব্যবস্থা করাটাও মানসম্মত শিক্ষা নিশ্চিত করার অন্যতম পূর্বশর্ত। প্রতিটি শিক্ষা প্রতিষ্ঠানে ব্যবহার উপযোগী স্যানিটেশন ব্যবস্থা এবং প্রয়োজনীয় পানীয় জলের সরবরাহের ব্যবস্থা থাকাটাও জরুরী। বাংলাদেশসহ বিশ্বের অনেক দেশেই শিশুরা মানসম্মত শিা পায় না। আবার অনেক শিশু সব ধরণের শিক্ষা কার্যক্রমের বাইরে থেকেই যাচ্ছে। এর ফলে বিশ্বে নিরর মানুষের সংখ্যা কমছে তো না-ই বরং এখন অব্দি উদ্বেগজনক অবস্থায় রয়ে যাচ্ছে। সারা বিশ্বের প্রায় ৭৫ কোটি মানুষ এখনও লিখতে বা পড়তে পারেন না। শিক্ষার সুযোগ বঞ্চিত বেশিরভাগই কন্যাশিশু। শিক্ষার সুযোগ থেকে বাদ পড়ার অন্যতম কারণের মধ্যে রয়েছে- প্রতিবন্ধিতা, জেন্ডার বৈষম্য, দ্বন্দ্ব ও সংঘাত, দারিদ্র্য, শিশুশ্রম, এতিম/অভিভাবকহীনতা, ভৌগলিক অবস্থান, আদিবাসী/উপজাতীয় সংখ্যালঘু সমপ্রদায়। শিার সুযোগ থেকে বাদ পড়া শিশুদের মানসম্মত শিক্ষা প্রদানের জন্য সমাজের একটি অংশকেই সক্রিয় হলে চলবে না। সমাজে যে যে অবস্থানে আছেন তাকে সেই অবস্থান থেকে সমন্বিতভাবে কাজ করতে হবে। রাষ্ট্র, আন্তর্জাতিক সহায়ক শক্তির সহযোগিতা নিয়ে স্থানীয় ও জাতীয়ভাবে এ ব্যাপারে কার্যকর পদপে নেওয়া না হলে অবস্থা যে তিমিরে সেই তিমিরেই থেকে যাবে । বেসরকারী উন্নয়ন প্রতিষ্ঠান, উন্নয়ন সহযোগী সংস্থা, সুশীল সমাজ, প্রশাসন, জনপ্রতিনিধিদের সমন্বয়ে একটা সমন্বিত উদ্যোগই পারে শিক্ষার সুযোগ থেকে বাদ পড়া নিরসন করতে। শুধু বাংলাদেশে কেন বিশ্বের বহু দেশেই মানসম্মত শিক্ষা ব্যবস্থার প্রচলন এখনও করে ওঠা সম্ভব হয়নি। বিশ্ব জুড়ে বিদ্যমান শিক্ষা সঙ্কট নিরসনে বিশ্ব শিক্ষা অভিযান (জিসিই) ১৯৯৯ সাল থেকেই কাজ করে যাচ্ছে। বিশ্বের ১২০টি দেশের জাতীয় শিক্ষা কোয়ালিশন, নেটওয়ার্ক, ইউনিয়ন, ফেডারেশন, আন্তর্জাতিক এনজিও ও সাহায্য সংস্থাসহ সিভিল সোসাইটি গ্রুপ ও সংস্থা জিসিই'র সক্রিয় সদস্য। মানসম্মত শিক্ষার পক্ষে জনসচেতনতা বৃদ্ধিসহ সবার জন্য শিক্ষা নিশ্চিত করণে নিজ নিজ দেশের সরকার বিশ্ব ব্যাংকের মত আন্তর্জাতিক প্রতিষ্ঠানের উপর লাগাতার চাপ সৃষ্টি করে তাদের দায়বদ্ধতা বারে বারে স্মরণ করিয়ে দিতে জিসিই নিরলসভাবে কাজ করে যাচ্ছে। কাউকে বাদ না দিয়ে সবার জন্য মানসম্মত শিক্ষা নিশ্চিতকরণের মাধ্যমে দারিদ্র্যমুক্ত বিশ্ব গড়ার আন্দোলনের পাশাপাশি সমাজের সকল ধরণের বৈষম্য হ্রাসের ক্ষেত্রে অসমাপ্ত প্রয়োজনীয় কাজের গুরুত্ব তুলে ধরাই জিসিই'র অন্যতম লক্ষ্য। জিসিই'র উদ্যোগে প্রতি বছর বিশ্বব্যাপী একযোগে গ্লোবাল এ্যাকশান সপ্তাহ উদযাপন করা হয়ে থাকে। সাধারণতঃ এটা এপ্রিল মাসেই অনুষ্ঠিত হয়ে থাকে। বাংলাদেশে গণসারতা অভিযান প্রতি বছর বহু সংখ্যক এনজিও, সিভিল সোসাইটি, গ্রুপ, প্রাথমিক শিক সমিতিসহ বিভিন্ন শিক সমিতি, ইউনেস্কোসহ জাতিসংঘের বিভিন্ন অঙ্গসংগঠন, পেশাজীবী সংগঠন ও সর্বস্তরের প্রতিনিধিসহ গণমানুষের স্বতঃস্ফূর্ত অংশগ্রহণের মাধ্যমে সম্মিলিতভাবে গ্লোবাল এ্যাকশান সপ্তাহ উদযাপন করে থাকে। এই উদ্যোগের ধারাবাহিকতায় বিশ্বব্যাপী পরিচালিত কার্যক্রমের অংশ হিসেবে এ বছর ২১ থেকে ২৭ এপ্রিল সপ্তাহব্যাপী বিভিন্নমুখী কর্মসূচী গ্রহণ করা হয়। এ কর্মসূচীর মধ্যে ছিল পটগান প্রদর্শনী এবং পৃথিবীর সর্ববৃহৎ পাঠন কর্মসূচী। এ বছর-এর গ্লোবাল এ্যাকশান সপ্তাহ-এর মূল প্রতিপাদ্য ছিল ÒQuality Education to End ExclusionÓ অর্থাৎ "মানসম্মত শিক্ষা থেকে বাদ যাবে না কেউ"। খুলনাতে বেসরকারী উন্নয়ন সংস্থা রূপান্তর গ্লোবাল এ্যাকশান সপ্তাহ-এ অংশগ্রহণ করে। গ্লোবাল এ্যাকশান সপ্তাহ উপলক্ষে বিভিন্ন আয়োজনের জন্য খুলনা জেলায় দায়িত্ব পালন করে রূপান্তর। পৃথিবীর সর্ববৃহৎ পাঠন কর্মসূচী সফল করে তুলতে বিগত ২১ এপ্রিল '০৮ খুলনা মহানগরীর ১৪/১, ফারাজীপাড়া লেনস্থ রূপান্তর প্রশিণ কেন্দ্রে খুলনা মহানগরীর যুব নাগরিক ফোরামের নেতাদের নিয়ে এক প্রশিণ কর্মসূচীর আয়োজন করা হয়। রূপান্তর-এর তথ্য কর্মকর্তা মোঃ আঃ হালিম এতে মূল সহায়কের দায়িত্ব পালন করেন। এছাড়াও এ প্রশিণে রূপান্তর-এর প্রোগ্রাম অফিসার সুতপা বেদজ্ঞ অংশ নেন। রূপান্তর -এর বটিয়াঘাটা ও দাকোপ এরিয়া অফিসে এ কাজ বাস্তবায়নে দায়িত্বপ্রাপ্ত রূপান্তর কর্মীদের প্রশিক্ষণ অনুষ্ঠিত হয় ১৯,২০ ও ২১ এপ্রিল '০৮। রূপান্তর কর্মীদের প্রশিক্ষণ দান করেন রূপান্তর-এর সিনিয়র প্রোগ্রাম অফিসার সেখ জার্জিস উল্লাহ। ২০ এপ্রিল '০৮ রূপান্তর ইনস্টিটিউট অব ফোক থিয়েটারে ন্যাশনাল চাইল্ড টাস্ক ফোর্স-এর নেতৃবৃন্দ এবং রূপান্তর ইনস্টিটিউট অব ফোক থিয়েটারের কর্মীদের প্রশিক্ষণ দেন রূপান্তর-এর জুনিয়র প্রোগ্রাম অফিসার কার্তিক রায়। সপ্তাহব্যাপী গ্লোবাল এ্যাকশান সপ্তাহ উপলক্ষে বিগত ২৩ এপ্রিল বুধবার সকাল ১০টায় সারা দেশে বিভিন্ন স্থানে আয়োজন করা হয় পৃথিবীর সর্ববৃহৎ পাঠন কর্মসূচী। শিক্ষার্থী, শিক্ষক, বুদ্ধিজীবী, পেশাজীবী, সিভিল সোসাইটি, নাগরিক নেতৃবৃন্দ, জনপ্রতিনিধিদের উপস্থিতিতে এ কর্মসূচী অনুষ্ঠিত হয়। রূপান্তর খুলনা মহানগরীর খুলনা সদর, সোনাডাঙ্গা, খালিশপুর, দৌলতপুর, খানজাহান আলী থানা এলাকায়, বটিয়াঘাটা এবং দাকোপ উপজেলায় এ কর্মসূচীর আয়োজন করে। খুলনা মহানগরীর ৩৬টি স্থানে, বটিয়াঘাটার ২২টি স্থানে এবং দাকোপের ১৫টি স্থানে এ কর্মসূচী অনুষ্ঠিত হয়। সকাল ১০.০০টা থেকে ১০.৩০ পর্যন্ত এ কর্মসূচী চলে। রূপান্তর আয়োজিত এ পাঠন কর্মসূচীতে উপস্থিতি ছিল ১৪,০৬২ জন। এবারে সারা দেশে মোট ২৫ লাখ মানুষ এ কর্মসূচীতে অংশগ্রহণ করেন। তবে নির্ধারিত সময়ের পরে পাওয়া রিপোর্ট অনুযায়ী বাংলাদেশে এ কর্মসূচিতে অংশগ্রহণকারীর সংখ্যা ২৮ লাখ বলে সংশ্লিষ্ট সূত্রে জানা গেছে। সূত্রটি বলছে সারা বিশ্বে ২৩ এপ্রিল অনুষ্ঠিত পাঠন কর্মসূচীতে মোট অংশগ্রহণকারী ছিলেন ৭৫ লাখ। এটি একটি বিশ্ব রেকর্ড।